Ɛkorɔ

Ɛkorɔ(a ɛsan yɛ pityriasis vericolor)yɛ yareɛ a sɛ ɛba wedeɛ no ani a,ɛtrɛ wura wedeɛ no mu.Ɛkorɔ a adɔɔso no,mmoawa Malassezia globosa na ɛde ba,ɛwɔ mu sɛ Malassezia furfur de deɛ ɛnɔɔso no ba.Saa nyarewa yi taa si nipa wedeɛ ani,na ɛbɛyɛ hu wɔ tebea bi mu,sɛ ebia atenaeɛ a ɛhɔ yɛ hye,ɛwɔ mu saa tebea yi ankasa a ɛde yareɛ no ba no wontumi nte aseɛ.                                                                                                   Wɔdii kan hunuu ɛkorɔ wɔ afe apem ahanwɔtwe ne aduanansia(1846).Versicolor firi Latin versare "sesa"+ ahosuo.

Wɔtaa frɛ no sɛ Peter Elam yareɛ wɔ Asia anaafoɔ fa mu.

 Nsɛnkyerɛnne Ne Mpopoeɛ 
Ɛho mpopoeɛ no bi ne:

 Wedeɛ no ani a ɛbɛsesa na ayɛ te sɛ ɛreworɔ no.thumb|Pityriasis versicolor commonly causes hypopigmentation in people with dark skin tones

 Hoyaa,tuntum,anaa ahosuo no bɛsesa ayɛ kɔkɔɔ a ɛbɛtumi asane ayɛ tumm sɛ hyew de nipa no boro so a,sɛ ebia woredware nsuo a ɛyɛ hye anaa hyew a wobɛhunu berɛ a worebɛtentene anaa sɛ woatentene wo mpɔ mu awie no.Sɛ awia bɔ wedeɛ no so saa a,ɛma faako a yareɛ no ayɛ no,ne baabi a ɛbɛn no bɛyɛ tumm pa ara.

 Ɛkorɔ taa si wɔ atenaeɛ a ɛhɔ yɛ hye pa ara,anaa nso wɔn a mfifire te wɔn pa ara,ɛno nti sɛ ɛduru saa berɛ no biara a ɛsi.
 Mpɛn pii no wɔde afidie microscope na ɛhunu mmoawa no,a wɔnya biribi a n’ahosuo no te sɛ "spaghetti ne meatball"sɛdeɛ mmoawa no de nneɛma binom ba no.
 Nnipa a wɔn wedeɛ no yɛ tuntum no,wɔn wedeɛ ani no sesa,sɛ ebia hypopigmentation(ahosuo yera)nyɛ na koraa, na wɔn nso a wɔn wedeɛ no yɛ kɔkɔɔ kakra no,hyperpigmentation(wedeɛ no ahosuo kɔ soro)nyɛ na koraa.Ɛfiri sɛ wedeɛ a anya yareɛ no bi no ani yɛ den kyɛn deɛ yareɛ no bi nni so no,na ɛma wedeɛ no ani yɛ tumm,wɔtaa de asɛmfua "sun fungus"na ɛkyerɛ.

 Patofisiolɔgyi 
Wɔ ɛkorɔ ahodoɔ a Malassezia furfur de ba no,wedeɛ no ani bɛyɛ kɔkɔɔ ɛsiane fungus nsuden(azelaic acid) a ɛde ba no nti,na ɛwɔ nsunsuansoɔ bi te sɛ deɛ worepɔ wedeɛ no ani no.

 Yareɛ No Ho Nhwehwɛmu 
Wɔtumi de potassium hydroxide(KOH)hwɛ ɛkorɔ na kuro tumi sesa yɛ copper-orange sɛ wɔde kyerɛ kanea dua so a(UV-A light).Ɛkorɔ ho ayarehwɛ ahodoɔ no bi ne:

 Progressive macular hypomelanosis
 Pityriasis alba
 Pityriasis rosea
 Seborrheic dermatitis
 Erythrasma
 Vitiligo
 Leprosy
 Syphilis
 Post-inflammatory hypopigmentation

 Ayaresa 
Ɛkorɔ ho ayaresa na ɛdidisoɔ yi;

Nnuro a wɔtaa gye to mu pa ara ne Topical antifungal a selenium sulfide wɔ mu.Ayaresa foforɔ nso ne ketoconazole(a ɛyɛ Nizoral ointment ne shampoo).Wɔtaa de yɛ wedeɛ a aho so, na sima aduonu akyi no na wɔahohoro,wɔyɛ no dabiara bɛyɛ nnawɔtwe mmienu.Ciclopirox(ciclopirox olamine)nso yɛ ɔkwan  foforɔ a wɔde hwɛ ketoconazole,sɛdeɛ ɛntumi mma Malassezia furfur mmoawa no nnyini.Deɛ ɛdi kan a ɛfiri mu baeɛ no kyerɛ sɛ ɛne ketoconazole sesɛ na ɛma ɛho mpopoeɛ no so te ɛsiane ne anti-inflammatory a ɛwɔ ne mu no nti.Nnuro ahodoɔ bi te sɛ clotrimazole,miconazole,terbinafine,anaa zinc pyrothione nso tumi ma ɛho mpopoeɛ no so te wɔ wɔn a wɔanya bi no so.Bio,hydrogen peroxide nso tumi te ɛho mpopoeɛ no so,na ɛduru berɛ bi a,ɛyi saa haw no firi hɔ,ɛwɔ mu kɔtwa a ankɔ bio wɔ nnipa binom so no faa saa ayaresa yi mu.Wɔka Clotrimazole ne selenium sulfide bɔ mu de sa yareɛ yi.

 Ɛpidɛmiolɔgyi 
Saa wedeɛ ani yareɛ yi nya mmabunu ne mpaninfoɔ nyinaa,ɛnkanka wɔ ɔhyew berɛ mu.Mmoawa no didi wɔ nsuo a ɛwɔ wedeɛ no ani no(lipids),ne wedeɛ a awu nso.Ɛtaa nya nnipa a wɔwɔ  seborrheic dermatitis,dandruff,ne hyperhidrosis.

 Beaeɛ A Menyaa Mmoa Firiiɛ